E 


XX XE XI XE XE PI XE XE DEI XE XE IE E XI E EI IE EI XE 


e Dr dr Dr Dr Dr Dr dr dr dr De dr de dr dr drd 


Paraclisul Sfântului loan Botezătorul 


Materiale despre Sfântul prooroc loan Botezătorul: 


https://independent.academia.edu/emystea/Sf-pr- % C3% SEnaintemerg % C4% 83tor- 
9% C59%9Fi-botez %o C4 % 83tor-loan 


https://archive.org/details/Gsteaemy?query=loan+Botez % C4% 83torul 


is ie e 


Paraclisul Sfantului loan Botezătorul - Vlad Roșu: 
https://www.youtube.com/watch?v=rgbZU4iVLoM 


| 

Best Divine Code - Paraclisul Sfantului loan Botezatorul t Omul născut din fe- 
meie care a avut cele mai puţine păcate: 
https://www.youtube.com/watch?v=SlaRP-ObyPs 


Bă 
Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfințească-se numele Tău, vie împărăţia Ta, fa- 
că-se voia Ta precum în cer aşa şi pe pământ, Pâinea noastră cea spre fiinţă dă- 
ne-o nouă astăzi. Şi ne iartă nouă greşalele noastre, precum şi noi iertăm 

greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Doamne, miluieşte ! (de 12 ori) 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Veniţi să ne închinăm la Împăratul nostru Dumnezeu. 

Veniţi să ne închinăm, şi să cădem la Hristos Împăratul nostru Dumnezeu. 
Veniţi să ne închinăm, şi să cădem la însuşi Hristos Împăratul şi Dumnezeul 
nostru. 


Apoi: 


1. Doamne, auzi rugăciunea mea, ascultă cererea mea, întru credincioşia Ta, 
auzi-mă, întru dreptatea Ta. 

2, Să nu intri la judecată cu robul Tău, că nimeni din cei vii nu-i drept înaintea 
Ta. 

3. Vrăjmaşul prigoneşte sufletul meu şi viaţa mea o calcă în picioare; făcutu-m-a 
să locuiesc în întuneric ca morţii cei din veacuri. 

4. Mâhnit e duhul în mine şi inima mea încremenită înlăuntrul meu. 

5. Adusu-mi-am aminte de zilele cele de demult; cugetat-am la toate lucrurile 
Tale, la faptele mâinilor Tale m-am gândit. 

6. Întins-am către Tine mâinile mele, sufletul meu ca un pământ însetoşat. 

7. Degrab auzi-mă, Doamne, că a slăbit duhul meu. Nu-ţi întoarce faţa Ta de la 
mine, ca să nu mă asemăn celor ce se coboară în mormânt. 

8. Fă să aud dimineaţa mila Ta, că la Tine îmi este nădejdea. Arată-mi calea pe 
care voi merge, că la Tine am ridicat sufletul meu. 

9. Scapă-mă de vrăjmaşii mei, că la Tine alerg, Doamne. 

10. Învaţă-mă să fac voia Ta, că Tu eşti Dumnezeul meu. Duhul Tău cel bun să 
mă povăţuiască la pământul dreptăţii. 

11. Pentru numele Tău, Doamne, dăruieşte-mi viaţă. Întru dreptatea Ta scoate 
din necaz sufletul meu. 

12. Fă bunătate de stârpeşte pe vrăjmaşii mei şi pierde pe toţi cei ce necăjesc 
sufletul meu, că eu sunt robul Tău. 

Dumnezeu este Domnul şi S-a arătat nouă. Bine este cuvântat Cel ce vine întru 
numele Domnului. (de 3 ori), apoi: 


Troparul, glas 4: Botezătorule al Domnului slavei, dumnezeiescule proroace loa- 
ne, dumnezeieşte bunule de-o parte lăsând toate răutățile săvârşite de mine, din 
toată primejdia izbăveşte-mă, sfinte şi pe Hristos înduplecă-L să-mi dea la judecată 
iertarea greşalelor. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Niciodată nu vom tăcea, de Dumnezeu Născătoare, a vesti noi nevrednicii puterile 
tale; că de nu ai fi stătut înainte, rugându-te pentru noi, cine ne-ar fi izbăvit dintru 
atâtea primejdii sau cine ne-ar fi păzit până acum slobozi? De la tine, Stăpână, nu 
ne vom depărta, că pe robii tăi pururea izbăveşti din toate nevoile. 


1. Miluieşte-mă, Dumnezeule, după mare mila Ta 

2. Şi după mulţimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4. Că fărădelegea mea eu o cunosc şi păcatul meu înaintea mea este pururea. 

5. Ție unuia am greşit şi rău înaintea Ta am făcut, aşa încât drept eşti Tu întru 
cuvintele Tale şi biruitor când vei judeca Tu. 

6. Că iată întru fărădelegi m-am zămislit şi în păcate m-a născut maica mea. 

7. Că iată adevărul ai iubit; cele nearătate şi cele ascunse ale înţelepciunii Tale 
mi-ai arătat mie. 

8. Stropi-mă-vei cu isop şi mă voi curăţi; spăla-mă-vei şi mai vârtos decât zăpada 
mă voi albi. 

9. Auzului meu vei da bucurie şi veselie; bucura-se-vor oasele mele cele smerite. 
10. Întoarce faţa Ta de la păcatele mele şi toate fărădelegile mele şterge-le. 

11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 

15. Izbăveşte-mă de vărsarea de sânge, Dumnezeule, Dumnezeul mântuirii mele; 
bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 

17. Că de ai fi voit jertfă, Ți-aş fi dat; arderile de tot nu le vei binevoi. 

18. Jertfa lui Dumnezeu: duhul umilit; inima înfrântă şi smerită Dumnezeu nu 0 
va urgisi. 

19. Fă bine, Doamne, întru bună voirea Ta, Sionului şi să se zidească zidurile 
Ierusalimului. 

20. Atunci vei binevoi jertfa dreptăţii, prinosul şi arderile de tot; atunci vor pune 
pe altarul Tău viței. 


Canonul de rugăciune către Sfântului loan Botezătorul 


Cântarea | 


Irmos: Apa trecând-o ca pe uscat şi din răutatea egiptenilor scăpând, israiliteanul a 
strigat: Izbăvitorului şi Dumnezeului nostru să-l cântăm. 


Stih: Botezătorule al lui Hristos, roagă-te pentru noi. 


Cumplitele gânduri mă-nvăluie; la tine îmi caut mântuire şi adăpost; tu, dar, Mer- 
gătorule-nainte, din toată boala degrab izbăveşte-mă. 


Stih: Botezătorule al lui Hristos, roagă-te pentru noi. 


Furtuna de patimi mă tulbură, multa mohorâre cuprinzându-mi sufletul meu; împa- 
că-l, proroace, cu solirea la Dumnezeul tău, sfinte, şi scapă-mă. 

Slavă Tatălui şi Fiului şi Sfântului Duh. 


Cu frică pe Cela ce a zidit cerul şi pământul, fericite L-ai botezat; ci roagă-L, loa- 
ne pentru mine, de vătămare şi boală scăpându-mă. 


Și acum şi pururea şi în vecii vecilor. Amin. 


niceşte, ca o bună, singură Maică a Domnului celui bun. 

Cântarea a III-a 

Irmos: Doamne, cel ce ai făcut cele de deasupra Crugului Ceresc şi ai zidit Bise- 
rica, Tu pe mine mă întăreşte întru dragostea Ta, Cel ce eşti marginea doririlor şi 
credincioşilor întărire, unule lubitorule de oameni. 

Stih: Botezătorule al lui Hristos, roagă-te pentru noi. 

Ocrotirea ta, sfinte, dă-mi, ca un bun, pururea, celui ce te chern, fericite şi îndrep- 
tează-mă cu mijlocirea ta către limanul cel paşnic, din mâna vrăjmaşului grabnic 
scăpându-mă. 


Stih: Botezătorule al lui Hristos, roagă-te pentru noi. 


Sufleteasca furtună, ţie mă rog, risipeşte-mi-o şi cu mijlocirea ta, sfinte, viforul bo- 
lilor care mă-nvăluie grabnic alungă-l departe de la mine, robul tău, Botezătorul. 


Slavă Tatălui şi Fiului şi Sfântului Duh. 

M-au ajuns, fericite, îmbolnăvirile trupului şi chinuri cumplite şi frică; tu, dar, aju- 
tă-mă, pe cel ce vin acum şi îţi strig cu credință: scapă-mă cu harul tău, Boteză- 
torule. 

Și acum şi pururea şi în vecii vecilor. Amin. 

Făcătorul de bine în mitra ta S-a cuprins; ci facerii de bine, Stăpână, învredniceşte- 
ne, pentru că toate poţi, că L-ai purtat, prea curată, pe Atotputernicul, Maică în 


pântece. 


Stihiri: 

Alungă-ne, Botezătorule, boala şi tot necazul, scăpându-ne, ca un bun, pe toți cu 
solirea ta, de chinul cel veşnic, prea milostive. 


Îndură-te, de Dumnezeu Născătoare prea lăudată, şi chinul meu cel trupesc degrab 
conteneşte-mi-l şi vindecă-mi sufleteasca durere. 


Sedealna, glas 4: Comoară de vindecări tăinuită-n pământ Hristos ne-a descoperit 
dumnezeiescul tău cap, Ioane prorocule; toți, dară, laolaltă, de aflarea lui sfinte, 
laudă şi cântare lui Hristos li aducem, că dă tămăduiri, ca un Bun, cu mijlocirea ta. 


Cântarea a IV-a 


Irmos: Am auzit, Doamne, taina rânduielii Tale, am înţeles lucrurile Tale şi am 
prea slăvit Dumnezeirea Ta. 


Stih: Botezătorule al lui Hristos, roagă-te pentru noi. 


Valul bolii şi patimi, sfinte potoleşte-mi cu mijlocirea ta către Cela ce L-ai botezat 
oarecând în valul Iordanului. 


Stih: Botezătorule al lui Hristos, roagă-te pentru noi. 


Pe Adâncul îndurărilor L-ai vestit, prorocule, muritorilor, pe Acela roagă-L şi 
acum şi de chinul veşnic izbăveşte-ne. 


Slavă Tatălui şi Fiului şi Sfântului Duh. 


Dobândind, fericitule, darurile tale şi mijlocirea ta, mulţumind, Botezătorule, îți 
cântăm cântare de laudă. 


Și acum şi pururea şi în vecii vecilor. Amin. 


Chezăşie nădejdilor, Maică şi scăpare pururi avându-te, Născătoarea Celui Milo- 
stiv, dintru tot necazul ne izbăvim. 


Cântarea a V-a 


Irmos: Luminează-ne pe noi, Doamne, cu poruncile Tale și cu braţul Tău cel înalt. 
pacea Ta dă-ne-o nouă, lubitorule de oameni. 


Ar De Dr dr dr dr Dr dr de De Dr dr dr de de dr dr A de dr dr A A 


Xp PX IP IP E E 2 2 e IP 3 3 E E E IP 5 IE E IP XXX 


Ar De De e De Dr De e De De de De Dr Dr De De De De e De de e Ar A d 


XP PP 2 0 E 3 IP 3 3 5 IE IE II E E XX 


Stih: Botezătorule al lui Hristos, roagă-te pentru noi. 


Umple şi acum cinstitorilor tăi cererea, cel ce pământul, prorocule, l-ai umplut tot 
de lumina cea neapusă cu vestirea ta. 


Stih: Botezătorule al lui Hristos, roagă-te pentru noi. 


Scapă-ne degrab din primejdii, fericitule, cel ce Scăparea cea veşnică ai vestit, sfin- 
te, şi pacea covârşitoare firii minţilor. 


Slavă Tatălui şi Fiului şi Sfântului Duh. 


Vindecă degrab neputinţele şi bolile, spre mijlocire mâinile ridicând, cel ce cu mâ- 
na atins-ai creştetul Stăpânului. 


Și acum şi pururea şi în vecii vecilor. Amin. 


Vindecă-mi şi acum, Preacurată, toată patima, învrednicindu-mă de grija ta, şi să- 
nătate dă-mi cu solirea către Fiul tău. 


Cântarea a VI-a 

Irmos: Rugăciunea mea voi înălța către Domnul şi Lui voi spune mâhnirile mele; 
că sufletul meu s-a umplut de răutăți şi viaţa mea s-a apropiat de iad. Dar ca Iona 
mă rog: Dumnezeule, din stricăciune scoate-mă. 

Stih: Botezătorule al lui Hristos, roagă-te pentru noi. 

Din moarte şi stricăciune smulge-mă, nestricare a gusta dăruindu-mi, şi din ispite şi 
boli şi năpaste şi felurite primejdii ridică-mă, rugându-te lui Dumnezeu, fericite 
Ioane, şi scapă-mă. 

Stih: Botezătorule al lui Hristos, roagă-te pentru noi. 

Pe tine ocrotitor ştiindu-te şi fierbinte solitor în primejdii, pururi gonind al ispitelor 
vifor şi vătămarea şi boala ştergându-le, alungă-mi, sfinte, şi acum stricăciunea şi 


patima trupului. 


Slavă Tatălui şi Fiului şi Sfântului Duh. 

In groapa păcatelor m-am prăvăht şi a ieşi dintr-însa nu sunt în stare; ci pe Hristos, 
care-a scos pe proorocul dintru a leilor groapă, slăvitule, pe care tu L-ai botezat, să 
mă scoată dintr-însa înduplecă-L. 


Și acum şi pururea şi în vecii vecilor. Amin. 


Cetate şi adăpost avându-te şi scăpare sufletelor, Fecioară, şi în strâmtorări, prea 
curată, lărgime, ne bucurăm neîncetat de lumina ta; ci, o, Stăpână, şi acum din pri- 
mejdii şi patimi ridică-ne. 


Stihiri: 


Ridică-ne din toată boala, proroace, înduplecându-L cu fierbinte solirea ta pe Dom- 
nul Puterilor, pe care L-ai botezat, fericite. 


Curată, care prin cuvânt pe Cuvântul în chip netâlcuit L-ai născut în zilele din 
urmă, nu înceta rugându-L, ca una ce ai indrăznire de Maică. 


Condacul, glas 2: Cinstitul tău cap, lăcaşule al harului, comoară de preţ aflând, 
Botezătorule, din pământ scoţându-o, vindecări luăm cu solirea ta, că pocăinţa, 
sfinte, o vesteşti în lume ca înainte, slăvitule. 


Prochimenul, glas 4: Dreptul ca finicul va înflori şi ca cedrul cel din Liban se va 
înmulţi. (de 2 ori) 


Stih: Răsădit în casa Domnului, în curțile casei Dumnezeului nostru va înflori. 
Dreptul ca finicul va înflori şi ca cedrul cel din Liban se va înmulți. 


Din Sfânta Evanghelia de la loan citire 


În vremea aceea 

29. A doua zi a văzut loan pe lisus venind către el şi a zis: lată Mielul lui Dum- 
nezeu, cel ce ridică păcatul lumii. 

30. Acesta este despre care eu am zis: După mine vine un bărbat, care a fost 
înainte de mine, fiindcă mai înainte de mine era, 

31. Şi eu nu-L ştiam; dar ca să fie arătat lui Israel, de aceea am venit eu, bote- 
zând cu apă. 

32. Și a mărturisit loan zicând: Am văzut Duhul coborându-Se, din cer, ca un 
porumbel şi a rămas peste EL. 

33. Și eu nu-L cunoşteam pe EL, dar Cel ce m-a trimis să botez cu apă, Acela mi- 
a zis: Peste care vei vedea Duhul coborându-Se şi rămânând peste El, Acela este 
Cel ce botează cu Duh Sfânt. 

34. Și eu am văzut şi am mărturisit că Acesta este Fiul lui Dumnezeu. 


Slavă Tatălui şi Fiului şi Sfântului Duh. 


Pentru mijlocirile Botezătorului Tău, Milostive, curăţeşte mulţimea greşalelor 
noastre. 


Și acum şi pururea şi în vecii vecilor. Amin. 


Pentru mijlocirile Născătoarei de Dumnezeu, Milostive, curăţeşte mulțimea gre- 
şalelor noastre. 


Stihul: Milostive, miluieşte-mă Durnnezeule, după mare mila Ta, şi după mulţi- 
mea îndurărilor Tale şterge fărădelegea mea. 


Prosomia, glas 6: Proroace al Domnului şi bucuria mea, sfinte, primeşte-mi, prea 
bunule, lauda şi cererea şi ajută-mă, că nevoi pururea şi cumplite scârbe mă-mpre- 
soară să mă biruie; smulge-mă, rogu-te, Ioane din mâna vicleanului, din cursele 
acestuia, ca un milostiv, slobozindu-mă şi roagă-L pe Domnul, ca un mijlocitor al 
tuturor şi toată boala alungă-mi-o, mie osânditului. 


Cântarea a VII-a 

Irmos: Tinerii cei ce au mers din ludeea în Babilon, oarecând, cu credinţa Treimii 
văpaia cuptorului au călcat-o, cântând: Dumnezeul părinţilor noştri, bine eşti cu- 
vântat. 

Stih: Botezătorule al lui Hristos, roagă-te pentru noi. 

Al strămoşului zapis în lordan să îl spele apropiindu-Se văzându-L pe Cuvântul, 
degrab întâmpinându-L, I-ai strigat, fericitule: Bine eşti cuvântat, Dumnezeul pă- 


rinților noştri. 


Stih: Botezătorule al lui Hristos, roagă-te pentru noi. 

Către Multmilostivul lubitorul de oameni roagă-te, bunule, de bolile cumplite pe 
robii tăi să-i scape, pe toţi care Ii cântă Lui: Bine eşti cuvântat, Dumnezeul părin- 
ților noştri. 


Slavă Tatălui şi Fiului şi Sfântului Duh. 


Vistier mântuirii şi liman şi odihnă, Sfinte loane, te ştim şi grabnică scăpare a celor 
din primejdii; te rugăm, dar, prorocule, viforul bolii degrab abate-ni-l, slăvite. 


Și acum şi pururea şi în vecii vecilor. Amin. 


Neputinţa trupească risipeşte-o, Stăpână şi boala sufletului celor care râvnesc dum- 
nezeiască acoperirea ta, că pe Hristos L-ai născut, pe Mântuirea noastră. 


Cântarea a VIII-a 
Irmos: Pe Împăratul Ceresc, pe care... 
Stih: Botezătorule al lui Hristos, roagă-te pentru noi. 


De ajutorul cel de la tine, proroace, nu-i lipsi, fericite Ioane, pe cei ce te roagă, ci 
grabnic cercetează-i. 


Stih: Botezătorule al lui Hristos, roagă-te pentru noi. 


Tămăduire îmbelşugată dai, sfinte, celor care îţi cer cu credinţă şi-ţi cântă cu râvnă 
şi dragoste, slăvite. 


Lăudăm pe Tatăl, pe Fiul şi pe Sfântul Duh, Domnul. 


Pe-al mântuirii începător, fericite, pe Hristos roagă-L pururi, loane scăpându-ne, 
sfinte, de veşnicele chinuri. 


Și acum şi pururea şi în vecii vecilor. Amin. 


Toată ispita o zădărăşti, Preacurată şi alungi năvălirile bolii; cântare, dar aducem 
milostivirii tale. 


Irmos: 

Să lăudăm, bine să cuvântăm şi să ne închinăm Domnului, cântându-L şi prea înăl- 
țându-L întru toţi vecii. 


Pe Împăratul Ceresc, pe care Îl laudă Oştile îngereşti, lăudaţi-L şi-L prea înălțaţi 
întru toţi vecii. 


Cântarea a IX-a 


Irmos: Fecioară prea curată, cei mântuiţi prin tine de Dumnezeu Născătoare te 
mărturisim, cu netrupeştile cete pe tine mărindu-te. 


Stih: Botezătorule al lui Hristos, roagă-te pentru noi. 


A lacrimilor mele curgere n-o trece, cela ce-n curgerile Iordanului pe Dumnezeu 
botezat-ai, Botezătorule. 


Stih: Botezătorule al lui Hristos, roagă-te pentru noi. 


Cumplita răutate cea de la vrăjmaşul, ce ne'ncetat mă apasă, alungă-mi-o şi bi- 
ruință asupră-i dă-mi, fericitule. 


Slavă Tatălui şi Fiului şi Sfântului Duh. 


Tărie fă-te grabnic duhului meu, sfinte, celui cuprins de adâncul păcatului, ca să te 
laud cu râvnă, Botezătorule. 


Și acum şi pururea şi în vecii vecilor. Amin. 


Fecioară, bucuriei mă învredniceşte, că bucuriei prea pline te ştiu sălaş, şi întri- 
starea alungă-mi, cea a păcatului. 


Apoi: Cuvine-se cu adevărat să te fericim, Născătoare de Dumnezeu, cea pururea 
fericită şi prea nevinovată şi Maica Dumnezeului nostru. Ceea ce ești mai cinstită 
decât heruvimii şi mai mărită fără de asemănare decât serafimii, care fără strică- 
ciune pe Dumnezeu Cuvântul ai născut, pe tine, cea cu adevărat Născătoare de 
Dumnezeu, te mărim. 


Megalinariile: 

Roadă sufletească n-am dobândit, o, prea fericite, numai frunze fără de rod; gol de 
toată buna lucrare-mi zace duhul; ci roditor, proroace, fă-mă virtuţilor. 


Al Domnului slavei Botezător, sfeşnice curate al Luminii celei cereşti, sfeşnicul 
aprinde-mi, pe cel al minţii mele, cel stins cu trândăvia şi luminează-mă. 


Rogu-te, proroace, să nu mă treci, sfinte cu vederea, pe nevrednicul robul tău afun- 
dat cu totul în patimile lumii; din moartea sufletească tu, dar, trezeşte-mă. 


Roagă-te, proroace lui Dumnezeu pentru tot norodul ce te cheamă, slăvitule, carele 
aleargă la tine cu credinţă, şi alungă-i toată boala şi împresurările. 


Şi ale Născătoarei de Dumnezeu: 


Maica Ziditorului tuturor, Stăpână a lumii, rugăciunea primeşte-ne şi soleşte pururi 
la Cel născut din tine; fii, dar, mijlocitoare, Maica Stăpânului. 


Din tine, Născătoare de Dumnezeu, Dumnezeu Cuvântul întrupându-Se negrăit, 
covârşeşti, Fecioară, Oştirea cea cerească ţie, dar, îşi aducem cântare de laudă. 


Cu toate Oştirile îngereşti, cu Botezătorul, cu apostolii cei slăviţi şi cu tot sobo- 
rul Sfinţilor, Stăpână, Fiului tău te roagă, toţi să ne mântuim. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne miluieşte (de 3 ori) 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 

Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Și ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. 


[Dacă este preot de faţă, zice: Că a Ta este împărăţia şi puterea şi slava, a Tatălui 
şi a Fiului şi a Sfântului Duh, acum şi pururea şi în vecii vecilor.] 


Strana: Amin. 


Dacă nu este preot de faţă, diaconul, monahul sau mireanul rosteşte: Pentru rugă- 
ciunile Sfinților părinților noştri, Doamne lisuse Hristoase, Fiul lui Dumnezeu, 
miluieşte-ne pe noi. Amin. 


Troparul sfântului, glas 4: Pomenirea dreptului cu laude; iară ție destul îţi este 
mărturia Domnului, Înainte Mergătorule; că te-ai arătat cu adevărat şi decât pro- 
rocii mai cinstit, că şi în repejuni a boteza pe Cel propovăduit te-ai învrednicit; 
pentru aceasta pentru adevăr nevoindu-te, bucurându-te bine ai vestit şi celor din 
iad pe Dumnezeu cel arătat în trup, Cel ce ridică păcatul lumii şi ne dă nouă mare 
milă. 


Prosomia, glas 2: Grabnic din ispite şi nevoi scoate-mă, slăvite Ioane, rogu-te, bu- 
nule, că-n zadar vrăjmaşii mei urzesc asupra mea şi pândesc, ca pe-o pasăre voind 
să apuce sufletul robului tău, Botezătorule; nu mă părăsi, milostive, ci cunoască 
bine, proroace, că tu mă păzeşti, fericitule. 


Stăpână, primeşte rugăciunile robilor tăi ne izbăveşte pe noi din toată nevoia şi 
necazul. 


Toată nădejdea mea spre tine o înalţ, Maica lui Dumnezeu, păzeşte-mă sub aco- 
perământul tău. 


Pentru rugăciunile tuturor Sfinţilor Tăi, Doamne şi ale Născătoarei de Dumnezeu, 
pacea Ta dă-ne-o nouă şi ne miluieşte pe noi, ca un singur îndurat. 


Sursa: 
http://www.sarbatori-crestine.ro/rugaciuni/paraclise-si-canoane/paraclisul-sfantului-ioan- 


botezatorul/ 

